जगह छोड़ दी, लेकिन नहीं बनाए डिवाइडर
डीबी स्टार ग्वालियर
नगर निगम के अफसरों ने हाल ही में क्षेत्र क्रमांक सात के अंतर्गत आने वाले इलाके में सड़कों का निर्माण कराया है। इसमें डीआरपी लाइन से लेकर मानसिक आरोग्यशाला तक लगभग 800 मीटर की सड़क बनाई गई थी। नियमानुसार सड़क का काम करने से पहले डिवाइडर तैयार किए जाते हैं, लेकिन ठेकेदार ने यहां डिवाइडर के लिए जगह छोड़कर सड़क बना दी।
इसके बाद काम बंद कर दिया गया। अब रात के अंधेरे में दोपहिया वाहन चालकों कई बार इस ऊबड़खाबड़ जगह से दुर्घटना का शिकार हो रहे हैं। नगर निगम के जिम्मेदार अफसरों का कहना है कि ठेकेदार को पेमेंट करने की प्रक्रिया चल रही है। कुछ लोगों ने इसकी लिखित शिकायत भी की है, लेकिन अफसरों ने कोई एक्शन नहीं लिया। इसके चलते स्थानीय निवासी व राहगीर परेशान हैं।
जल्द शुरू कराएंगे काम
हां, यह सही है कि डिवाइडर के लिए छोड़ी गई जगह से वाहन चालकों को परेशानी हो रही है। डीआरपी लाइन से लेकर मानसिक आरोग्यशाला तक बनाई गई सड़क के भुगतान के लिए फाइल गई हुई है। ठेकेदार को भुगतान करने के लिए प्रक्रिया चल रही है। जैसे ही पेमेंट होता है, वैसे ही हम मौके पर डिवाइडर बनवाएंगे। यह काम जल्द शुरू कराया जाएगा।
प्रदीप वर्मा, क्षेत्रीय अधिकारी, क्षेत्र क्रमांक-7, नगर निगम
रात के अंधेरे में वाहन चालक हो रहे दुर्घटना का शिकार
आप भी बतौर सिटीजन जर्नलिस्ट डीबी स्टार से जुड़ सकते हैं। इसके लिए वॉट्सएप पर Citizen Journalist gwalior ग्रुप से 9406577222 पर जुड़ कर खबरें भेज सकते हैं।
hin_Deva mai_Deva hin_Deva hin_Deva hin_Deva hin_Deva mai_Deva hin_Deva hin_Deva